চেয়ারম্যান প্রার্থী জয়নাল আবেদীন শীর্ষ নিউজ ডটকমকে জানান, বৃহস্পতিবার সন্ধ্যা ৭টার দিকে তাজপুর ইউনিয়নের বিএনপি বিদ্রোহী প্রার্থী জয়নাল আবেদিনের পক্ষে পৌর বিএনপি ও ছাত্রদল নেতা-কর্মীরা রাখাল গাছায় নির্বাচনী প্রচারণা চালাতে গেলে মিনহাজের কর্মী বাবু এবং ফারুক বাধা দেয়। এ ঘটনা সিংড়া থানা পুলিশকে জানানো হলে পুলিশের সামনেই পরে আওয়ামী লীগ সমর্থিত প্রার্থী মিনহাজ উদ্দিনের নেতৃত্বে নেতা-কর্মীরা বিএনপির নেতা-কর্মীদের ওপর হামলা চালায়। এতে সিংড়া পৌরসভার ২  কাউন্সিলরসহ অন্তত ৭ জন আহত হয়। এ সময় ৩টি মোটরসাইকেল ভাঙচুর করা হয়। আহতরা হলেন, কাউন্সিলর নরোত্তম কুমার সাহা, মহিদুল মন্ডল, স্বেচ্ছাসেবক দলের যুগ্ম-আহ্বায়ক হায়দার আলী, ছাত্রদল নেতা মিলন, আরিফুল ইসলাম, মুক্তার হোসেন, আপেল মাহমুদ।   আওয়ামী লীগ সমর্থিত প্রার্থী মিনহাজ উদ্দিন শীর্ষ নিউজ ডটকমকে জানান, জয়নাল আবেদিনের পক্ষে বিএনপি নেতা-কর্মীরা টাকা দেয়ার সময় জনগণ প্রতিরোধ করে। তাদের ওপর কোনো হামলা চালানো হয়নি।   সিংড়া থানার অফিসার ইনচার্জ (ওসি) এএইচএম ফয়জুর রহমান শীর্ষ নিউজ ডটকমকে জানান, ২ প্রার্থীর  কর্মী-সমর্থকদের মাঝে ধাওয়া-পাল্টা ধাওয়ার খবর পেয়ে পুলিশ ঘটনাস্থলে গিয়ে পরিস্থিতি নিয়ন্ত্রণে আনে।  (শীর্ষ নিউজ ডটকম/প্রতিনিধি/রাজ/৯.৫০ ঘ.)